cyanic-selkie/wikianc huggingface dataset:
โบสถ์อนุสรณ์ไคเซอร์วิลเฮ็ล์ม
โบสถ์ใหม่
โบสถ์ใหม่ออกแบบโดย Egon Eiermann โดยสร้างเสร็จสมบูรณ์เมื่อวันที่ 25 พฤษภาคม ค.ศ. 1962 ซึ่งประกอบด้วยกลุ่มอาคาร 4 หลัง รอบ ๆ ซากปรักหักพังของโบสถ์เก่า การออกแบบเบื้องต้นคือ การรื้อทำลายส่วนยอดของโบสถ์ แต่ถูกกดดันจากสาธารณชน จึงเก็บส่วนยอดไว้แต่ส่วนห้องโถงของโบสถ์ถูกรื้อออก ตัวโบสถ์ใหม่จึงสร้างรวมเข้าด้วยกันกับโบสถ์เก่าในรูปแบบใหม่ โบสถ์ใหม่จึงประกอบด้วย ตัวโบสถ์ใหม่ซึ่งมีทางเข้าทางด้านตะวันตก และตั้งอยู่ด้านตะวันตกของโบสถ์เก่า ส่วนทางด้านตะวันออกของโบสถ์เก่า มีหอคอยสูง และหอเล็ก ๆ ทางด้านตะวันออกเฉียงเหนือ นอกจากนี้ตัวโบสถ์ใหม่ยังออกแบบเป็นอาคารทรงแปดเหลี่ยน ในขณะที่หอคอยออกแบบเป็นทรงหกเหลี่ยม ซึ่งสร้างโดยคอนกรีต เหล็ก และกระจก ส่วนผนังโบสถ์มีลักษณะเป็นกำแพงรังผึ้ง โดยมีการฝังกระจกจำนวน 21,292 อยู่ภายในผนัง ตัวกระจกได้รับแรงบันดาลใจจากมหาวิหารชาทร์ ในฝรั่งเศส และใช้สีฟ้าเป็นสีที่โดดเด่น รวมถึงผสมสีทับทิม มรกต และสีเหลือง ตัวโบสถ์ใหม่มีเส้นผ่าศูนย์กลาง 35 เมตร ความสูง 20.5 เมตร และจุคนได้กว่า 1,000 คน โบสถ์ใหม่จึงเป็นการรวมกันระหว่างความเป็นสมัยใหม่และประวัติศาสตร์
Isotheca
Isotheca เป็นสกุลของพืชดอกที่อยู่ในวงศ์ Acanthaceae มีเพียงสปีชีส์เดียวคือ Isotheca alba.
มีถิ่นกำเนิดอยู่ทางเหนือ ตรินิแดด
แดวู เค-2
Daewoo K2 대우 K2 ภาษาเกาหลี เป็นปืนไรเฟิลจู่โจมที่ถูกพัฒนาขึ้นโดยประเทศเกาหลีใต้ในปี ค.ศ.1983 โดย South Korean company Daewoo Precision Industries Ltd (ส่วนแยกย่อยของบริษัทแม่ Daewoo) เพื่อมาทดแทนปืนเล็กยาวจู่โจม เอ็ม 16 ซึ่งกองทัพเกาหลีใต้ใช้มาตั้งแต่ปี ค.ศ. 1970 โดยซื้อสิทธิบัตรการผลิตมาจาก Colt ปืน K2 นั้นได้เริ่มสายการการผลิตและบรรจุเข้ากองทัพในปี ค.ศ. 1987 ผลตอบรับนั้นดีเยี่ยม K2 ได้รับการยอมรับจากกองทัพ หลังจากนั้นจึงมีการผลิตปืนเล็กสั้นจู่โจม Daewoo K1 ขึ้นมา ในปัจจุบันปืน K1 และ K2 ได้เข้าบรรจุเป็นปืนเล็กยาวจู่โจมประจำกายของทหารเกาหลีใต้ นอกจากนั้นยังมีการพัฒนาเพื่อให้สามารถใช้ได้ทั้งตำรวจและประชาชนทั่วไป โดยมีดังนี้ รุ่นยิงกึ่งอัติโนมัติ DR-100(คิดค้นค.ศ.1994)DR-200(ผลิตค.ศ.1994 ลำกล้องขนาดเท่ากัน .223 Remington) และ DR-300 (ผลิด ค.ศ.1994 ใช้กระสุนขนาด 7.62x39) ตามมาด้วยการผลิต K1 รุ่นยิงกึ่งอัติโนมัติ Max-1และMax-2(.223Remington)
อ้างอิง
http://world.guns.ru/assault/skor/daewoo-k1-and-k2-e.html
ไอรอน ฟิสต์ (ละครชุดทางโทรทัศน์)
ไอรอน ฟิสต์ (Marvel's Iron Fist) หรือเรียกง่ายๆว่า Iron Fist เป็นละครชุดทางโทรทัศน์สัญชาติอเมริกันที่สร้างโดย สกอต บัค สำหรับบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ที่มีชื่อเดียวกัน เป็นส่วนหนึ่งในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์อื่นของแฟรนไชส์และเป็นซีรีส์ลำดับที่สี่ที่นำไปสู่มินิซีรีส์ครอสโอเวอร์เรื่อง The Defenders ซีรีส์นี้ผลิตโดยมาร์เวลเทเลวิชันร่วมกับ ABC Studios ร่วมกับ Devilina Productions และผู้ควบคุมการแสดง บัค สำหรับซีซั่นแรก ราเวน เมทซ์เนอร์ เข้ามาเป็นผู้ควบคุมในฤดูกาลที่สอง
เนย
เนย (Butter) เป็นผลิตภัณฑ์ที่ทำมาจากนม แบ่งเป็น เนยเหลว และเนยแข็ง
วิกรม กรมดิษฐ์
วิกรม กรมดิษฐ์ เป็นนักธุรกิจและนักเขียนชาวไทย ผู้ก่อตั้งและประธานกรรมการบริหาร (CEO) บมจ. อมตะ คอร์ปอเรชัน เจ้าของโครงการนิคมอุตสาหกรรม 3 แห่งในประเทศไทย ปัจจุบันเป็นนักเขียนและใช้ชีวิตอยู่ที่ดงกุฎาคาร เขาใหญ่ จังหวัดนครราชสีมา
ประวัติ
วิกรม กรมดิษฐ์ เกิดเมื่อวันอังคารที่ 17 มีนาคม พ.ศ. 2496 เวลา 24.00 น. ที่ตลาดท่าเรือจังหวัดกาญจนบุรี บรรพบุรุษสืบเชื้อสายมาจากชาวจีนแคะ หรือฮากก้า ซึ่งอพยพมาตั้งถิ่นฐานอยู่ในชุมชนท่าเรือเมื่อ 150 กว่าปีมาแล้ว นอกจากนี้เขายังมีเชื้อสายมอญจากยาย เขาเป็นบุตรชายคนโตของตระกูล มีน้องมารดาเดียวกันและต่างมารดา 23 คน จบการศึกษาวิศวกรรมเครื่องกล B.Eng. (Mechanical Engineering) จากมหาวิทยาลัยแห่งชาติไต้หวัน (NTU) มีความสนใจการค้าตั้งแต่ยังเล็ก โดยรับช่วงต่อกิจการร้านถั่วคั่วจากป้า ขณะเรียนอยู่ชั้นประถมศึกษาปีที่ 3 จนเมื่อเรียนจบปริญญาตรีกลับมาเปิดบริษัท วี แอนด์ เค คอร์ปอเรชั่น จำกัด ซึ่งเป็นธุรกิจนำเข้า - ส่งออก เมื่อปี พ.ศ. 2518 ต่อมาหันมาบุกเบิกธุรกิจด้านนิคมอุตสาหกรรม 3 แห่งของประเทศไทยและ 2 แห่งในประเทศเวียดนาม มูลค่าการลงทุนกว่า 7 แสนล้านบาท มีพนักงาน 200,000 คน และโรงงานกว่า 850 โรง
ปัจจุบันดำรงตำแหน่งเป็นประธานเจ้าหน้าที่บริหาร (CEO) บริษัท อมตะ คอร์ปอเรชัน จำกัด (มหาชน) และประธานมูลนิธิอมตะ ตลอดจนสนใจการเขียนหนังสือเพื่อถ่ายทอดประสบการณ์ชีวิตให้ประโยชน์แก่อนุชนรุ่นหลัง ในปี 2549 ถึง 2551 ได้รับการจัดอันดับจากนิตยสารฟอร์บส์ให้ติดอันดับ 40 มหาเศรษฐีในเมืองไทย และในปี 2551 Foreign Direct Investment magazine (fDi) ในเครือของFinancial Times Group จากลอนดอน ได้มอบรางวัล fDi Personality of the Year 2008-Asia ปัจจุบันใช้ชีวิตอยู่ในต่างจังหวัด
การเมือง
วิกรม กรมดิษฐ์ เคยดำรงตำแหน่งที่ปรึกษารัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในปี พ.ศ. 2535 ถึงปี พ.ศ. 2536 และที่ปรึกษารัฐมนตรีช่วยว่าการกระทรวงอุตสาหกรรม ในปี พ.ศ. 2536 ถึงปี พ.ศ. 2538 ในรัฐบาลของนายชวน หลีกภัย
ต่อมาในปี พ.ศ. 2554 เขาถูกกล่าวถึงในแวดวงการเมืองอีกครั้ง เมื่อมีการทำนายของหมอดูว่าเขาอาจจะได้รับตำแหน่งนายกรัฐมนตรี และในปี พ.ศ. 2557 เขาถูกนายณัฐวุฒิ ใสยเกื้อ รัฐมนตรีช่วยว่าการกระทรวงพาณิชย์ และแกนนำ นปช. กล่าวถึงว่าจะเป็นนายกรัฐมนตรีคนกลาง แต่เขาได้ปฏิเสธ ก่อนที่จะมีการรัฐประหารโดยคณะรักษาความสงบแห่งชาติ (คสช.) อันมีพลเอก ประยุทธ์ จันทร์โอชา เป็นหัวหน้าคณะ เมื่อวันที่ 22 พฤษภาคม 2557
ตะละแม่ศรี
ตะละแม่ศรี (တလမည်သီရိ, ตะละหมี่สิริ; หรือ တလမေသီရိ) เป็นเจ้าหญิงแห่งอาณาจักรเมาะตะมะ-หงสาวดี พระนางเป็นพระราชธิดาพระองค์ใหญ่ของพระยาอู่ รัชกาลที่ 8 และเป็นพระเชษฐภคินีต่างพระมารดาของพระเจ้าราชาธิราช รัชกาลที่ 9
พระนางอภิเษกครั้งแรกกับพญากือนาแห่งอาณาจักรล้านนา ประมาณ ค.ศ 1365 - 1371 ต่อมาพระองค์อภิเษกครั้งที่ 2 กับสมิงมะราหู บุตรชายของชัยสุระ ขุนนางผู้ร่ำรวยในราชสำนักและเป็นผู้ถูกขุนนางกล่าวหาว่าเป็นชายชู้กับพระมหาเทวีผู้เป็นพระปิตุจฉา (ป้า)
ตะละแม่ศรีเป็นพระราชธิดาพระองค์เดียวของพระยาอู่กับนางอำเตียว พระนางประสูติที่เมืองเมาะตะมะ ซึ่งขณะนั้นเป็นเมืองหลวงของอาณาจักรหงสาวดี พระนางเป็นพระราชบุตรองค์ใหญ่ของพระยาอู่ มีพระอนุชาและพระขนิษฐาต่างพระมารดา 3 พระองค์คือ พระยาน้อย, ตะละแม่ท้าว และ พ่อขุนเมือง
พรีเมียร์
พรีเมียร์ (Premier) อาจหมายถึง
Isidroa
Isidroa เป็นสกุลของพืชดอกที่อยู่ในวงศ์ Verbenaceae มีเพียงสปีชีส์เดียวคือ Isidroa spinifera.
ถิ่นกำเนิดของมันคือ Hispaniola และพบใน สาธารณรัฐโดมินิกัน และ ประเทศเฮติ
เลม่อนซุป (อัลบั้มเพลง)
เลม่อนซุป (Lemon soup) เป็น สตูดิโออัลบั้ม ชุดที่ 3 ของ เลม่อนซุป โดยมีกระแสออกมามากมายเกี่ยวกับเปลี่ยนนักร้องนำและการพักงานของบิว รังสรรค์ ปัญญาใจ ที่ตัดสินใจไปศึกษาต่อและขอพักงานดนตรีเอาไว้ รวมถึง ใจ๋ กุลวรรธน์ ศรีกฤษณพล มือเบสที่ลาออกเพื่อไปศึกษาต่อต่างประเทศ จึงทำให้เกิดการเปลี่ยนแปลงสมาชิกในวงใหม่ ในตำแหน่งนักร้องนำ ซึ่งได้ กชณช เถียนชินวรา (ป่อง) มือเบสที่ถูกชักชวนจากเบ็นจึงได้มารับหน้าที่เป็นนักร้องนำต่อจากบิว และได้ สหรัฐ จิรวัฒนวิจิตร (ปอนด์) มาเสริมทัพรับหน้าที่ในตำแหน่งกีต้าร์อีกหนึ่งคน ซึ่งเริ่มปล่อยเพลงออกมาเป็นซิงเกิ้ลก่อน โดยในซิงเกิ้ลแรก ชื่อเพลงว่า Status ซึ่งก็ได้รับกระแสความนิยมที่ดีจนทำให้วงได้ตัดสินใจคลอดอัลบั้มชุดนี้ออกมา ซึ่งในด้านเนื้อร้องก็ยังคงเป็น บิว รังสรรค์ ที่ยังรับหน้าที่ดูแลเพลงในอัลบั้มทั้งหมด
รายชื่อเพลง
{| class="wikitable" ! เพลงที่ ! ชื่อเพลง ! คำร้อง ! ทำนอง ! เรียบเรียง ! ความยาว
แบบจำลองรัทเทอร์ฟอร์ด
แบบจำลองรัทเทอร์ฟอร์ด หรือ แบบจำลองอะตอมแบบดาวเคราะห์ (Rutherford model) คือแบบจำลองอะตอมที่คิดขึ้นโดยเออร์เนสต์ รัทเทอร์ฟอร์ด โดยแปลความจากการทดลองของไกเกอร์-มาร์สเดนในปี ค.ศ. 1909 ซึ่งนำไปสู่การวิเคราะห์ปี 1911 ของรัทเทอร์ฟอร์ด ว่า แบบจำลองอะตอมแบบขนมปังลูกเกดของเจ. เจ. ทอมสัน นั้นไม่ถูกต้อง แบบจำลองใหม่ของรัทเทอร์ฟอร์ด สร้างขึ้นจากผลลัพธ์จากการทดลอง มีคุณลักษณะใหม่คือมีประจุที่เกาะกลุ่มกันอย่างหนาแน่นตรงใจกลางภายในพื้นที่ขนาดเล็กมาก ๆ เมื่อเทียบกับส่วนที่เหลือของอะตอม ซึ่งเป็นจุดที่รวมของมวลอะตอมเกือบทั้งหมดเอาไว้ (นั่นคือบริเวณนิวเคลียสอะตอม)
วัดบางไผ่ (จังหวัดนนทบุรี)
วัดบางไผ่ เป็นพระอารามหลวงชั้นตรีชนิดสามัญสังกัดคณะสงฆ์มหานิกาย มีเนื้อที่ประมาณ 38 ไร่ ตั้งอยู่ในหมู่ที่ 3 บ้านคลองนิ้วค่อม ตำบลบางรักพัฒนา อำเภอบางบัวทอง จังหวัดนนทบุรี
แบบจำลองรัทเทอร์ฟอร์ด
แบบจำลองรัทเทอร์ฟอร์ดยังไม่ได้สร้างทิศทางใหม่ในการอธิบายโครงสร้างอิเล็กตรอนของอะตอม เขาแทบไม่ได้พูดถึงแบบจำลองอะตอมก่อนหน้านี้ที่บอกถึงอิเล็กตรอนวิ่งวนรอบนิวเคลียสในลักษณะเหมือนดาวเคราะห์โคจรรอบดวงอาทิตย์ หรือวงแหวนรอบดาวเคราะห์ (เช่นดาวเสาร์) ความสนใจหลักของรัทเทอร์ฟอร์ดมุ่งไปที่มวลส่วนใหญ่ของอะตอมซึ่งอยู่ในแกนกลางที่เล็กมาก ๆ ทำให้มองเห็นภาพแบบจำลองแบบดาวเคราะห์ได้ชัดเจนกว่าที่เคยเป็นมา เช่น แกนกลางเป็นพื้นที่บรรจุมวลส่วนใหญ่ของอะตอม ในลักษณะเดียวกับที่ดวงอาทิตย์เป็นมวลส่วนใหญ่ของระบบสุริยะ ในภายหลังแบบจำลองรัทเทอร์ฟอร์ดได้รับการปรับแก้ให้ถูกต้องยิ่งขึ้นโดยนีลส์ บอร์
วัดบางไผ่ (จังหวัดนนทบุรี)
เดิมเป็นวัดราษฎร์ชื่อว่า "วัดบางไผ่" ตั้งเมื่อประมาณ พ.ศ. 2309 โดยมีเศรษฐีถวายที่ดินในสมัยกรุงศรีอยุธยาตอนปลาย ได้รับพระราชทานวิสุงคามสีมาเมื่อ พ.ศ. 2315 เขตวิสุงคามสีมากว้าง 10 เมตร ยาว 17 เมตร ได้ผูกพัทธสีมาเมื่อ พ.ศ. 2315 อุโบสถหลังใหม่ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2529 เขตวิสุงคามสีมากว้าง 24.25 เมตร ยาว 42.50 เมตร โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เจ้าอาวาสวัดบวรนิเวศวิหาร เป็นประธานวางศิลาฤกษ์อุโบสถ
ลักษณะเด่นของวัดคือ กำแพงวัดที่มีลักษณะสร้างเลียนแบบป้อมปราการของทหาร มีถาวรวัตถุสำคัญ เช่น หอพระไตรปิฎกกลางน้ำทรงจตุรมุขสำหรับเก็บหนังสือพระไตรปิฎกและเป็นที่ประดิษฐานพระแก้วมรกตจำลอง ภายในพระอุโบสถหลังเก่ามี พระพุทธมงคลศรีสุโขทัย หรือ หลวงพ่อทอง เป็นพระประธานปางมารวิชัยนั่งขัดสมาธิ องค์พระเป็นเนื้อทองคำ ทั้งยังมีโรงเรียนพระปริยัติธรรมรูปแบบทรงไทยและศาลาทีปังกรรัศมีโชติเป็นสถานที่ปฏิบัติธรรมอีกด้วย
จิต (ศาสนาพุทธ)
จิต เป็นคำที่ใช้เรียกสภาวะจิต ซึ่งใช้เหลื่อมกันกับอีกสองคำคือ มนัส และ วิญญาณ
ปฐมทัศน์
ปฐมทัศน์ (premiere หรือ première มาจากภาษาpremière หมายถึง ครั้งแรก) มีความหมายถึงการแสดงครั้งแรก สามารถหมายถึงละครเวที ภาพยนตร์ รายการโทรทัศน์ การแสดงโอเปร่า ซิมโฟนี และอื่น ๆ
รอบปฐมทัศน์สำหรับละครเพลงและการแสดงเกี่ยวกับวัฒนธรรมอื่น สามารถกลายเป็นงานที่ใหญ่โตฟุ้งเฟ้อได้ เป็นที่ดึงดูดคนดังในสังคมและสื่อมวลชนให้เข้าร่วมอย่างมาก ลักษณะทั่วไปอาจมีการเดินพาเหรดคู่ไปกับการเดินบนพรมแดง ในงานเทศกาลภาพยนตร์ นักแสดงเด่นจะร่วมเข้ารอบปฐมทัศน์ด้วย
การปฐมทัศน์ครั้งแรกในโลก ("worldwide" premieres หรือ "world" premieres) คือการแสดงครั้งแรกที่เคยมีมา ส่วนการปฐมทัศน์ในส่วนภูมิภาคอาจเป็นการแสดง/ฉาย ในประเทศนั้น ๆ ภาพยนตร์ที่ฉายในงานเทศกาลภาพยนตร์จะฉายก่อนการออกฉายปกติตามโรงภาพยนตร์
เคิร์ต เฮนนิค
เคิร์ตติส ไมเคิล "เคิร์ต" เฮนนิค (Curtis Michael "Curt" Hennig) (28 มีนาคม ค.ศ. 1958 – 10 กุมภาพันธ์ 2003) เป็นนักมวยปล้ำอาชีพชาวอเมริกัน สังกัดเวิลด์เรสต์ลิงเฟเรเดชั่น (WWF), อเมริกันเรสต์ลิงแอสโซเซียชั่น (AWA) ,เวิลด์แชมเปี้ยนชิพเรสต์ลิง (WCW) และโทเทิลนอนสต็อปแอคเชินเรสต์ลิง (TNA) เป็นลูกชายของแลร์รี "ดิแอ็กซ์" เฮนนิค และพ่อของเคอร์ติส แอ็กเซล ปัจจุบันได้เข้าสู่หอเกียรติยศดับเบิลยูดับเบิลยูอีประจำปี 2007
คุณนายสายลับ
คุณนายสายลับ เป็นละครโทรทัศน์ไทย แนวโรแมนติก คอมเมดี้ จากบทประพันธ์โดย ชลาลัย สร้างครั้งแรกปี พ.ศ. 2549 บทโทรทัศน์โดย ปาจรีย์ ดียวดยิ่ง กำกับการแสดงโดย ฉัตรชัย สุรสิทธิ์ นำแสดงโดย นัท มีเรีย, ชาคริต แย้มนาม และนักแสดงอื่นๆ อีกมากมาย ผลิตโดย เอ็กแซ็กท์-ซีเนริโอ ออกอากาศทาง ช่อง 5 ซึ่งมีกระแสโด่งดังฮอตฮิตในปีดังกล่าว และสร้างครั้งที่สองในปี พ.ศ. 2559 บทโทรทัศน์โดย สายลมเดียวดาย กำกับการแสดงโดย ชาญชัย สวัสดิวิชัยกุล นำแสดงโดย รัญดภา มันตะลัมพะ, พีรวัศ กุลนันท์วัฒน์ และนักแสดงอีกมากมาย ผลิตโดย เค.เอ.เอ็น เอ็นเตอร์เทนเมนท์ โดยคุณ ปภัสรา เตชะไพบูลย์ ออกอากาศทาง  ช่อง 7 สี และ ช่อง 7 HD
เคิร์ต เฮนนิค
เฮนนิคเป็นอดีตแชมป์โลก 1 สมัย ไดแก่ แชมป์โลก AWA 373 วัน และเป็นอดีตแชมป์อินเตอร์คอนติเนนทัล 2 สมัย
คุณนายสายลับ
เรื่องย่อ
ณ โรงแรมดังในลำพูน วิชัย เจ้าของโรงแรม กำลังต้อนรับคณะทัวร์กลุ่มใหญ่จากกรุงเทพฯ โดยมี ลิซ่า ภรรยาสาว แต่งหน้าแต่งกายสีฉูดฉาดอยู่เคียงข้าง ทุกสายตาต่างจับจ้อง โดยเฉพาะ สินธพ รุจิกรณ์ ทายาทเจ้าของรีสอร์ต ธุรกิจแปรรูปองุ่นและไร่องุ่น วรพงษ์ ที่เพิ่งกลับจากเมืองนอกหลังจบปริญญาโทด้านบริหารธุรกิจ เขากับวินธัย ลูกชายวิชัย เป็นเพื่อนรักกัน สินธพจึงมาเที่ยวตามคำเชิญของเพื่อนและคิดจะทำงานที่นี่ เพราะอยากได้ประสบการณ์ก่อนกลับบ้าน ลิซ่าหาจังหวะแยกตัวไปที่ห้องทำงานวิชัย เพื่อเซฟข้อมูลลูกค้ายาเสพติดของเขาเป็นหลักฐาน สินธพซึ่งไม่เคยไว้ใจสาวสวยที่แต่งงานกับชายแก่คราวพ่ออยู่แล้วเลยตามมา และหาทางก่อกวน ลิซ่า หรือ ร้อยตำรวจโทหญิง เรขาคณิต รวิปรียา
เคิร์ต เฮนนิค
เขารู้จักในชื่อ "คลู" เคิร์ต เฮนนิค เขาได้เริ่มต้นอาชีพในวันที่ 30 มกราคม 1980 ในสมาคมอเมริกันเรสต์ลิงแอสโซเซียชั่น (AWA) สมาคมที่มีพ่อของเขาทำอยู่ ต่อมาได้ลาออกจาก AWA ในปี 1982 และย้ายไปสมาคม WWF
หลังจากลาออกจาก WWE ในปี 2002 เขาได้ไปทำงานในสมาคม TNA เขามีส่วนร่วมในบทบาทแก่แชมป์โลก NWA เจฟ จาเรต
สุนทรียภาพ
สุนทรียภาพ คือความงามในธรรมชาติหรืองานศิลปะที่แต่ละบุคคลสามารถเข้าใจและรู้สึกได้ หรือเป็นความรู้สึกและความเข้าใจของแต่ละบุคคลที่มีต่อความงามในธรรมชาติหรืองานศิลปะ
עסטאטיקס
พิเชฐ พัฒนโชติ
นายพิเชฐ พัฒนโชติ เป็นนักการเมืองชาวไทย เคยดำรงตำแหน่งรองประธานวุฒิสภา คนที่ 1 เป็นอดีตสมาชิกวุฒิสภาจังหวัดนครราชสีมา และอดีตรองหัวหน้าพรรคการเมืองใหม่ ปัจจุบันสังกัดพรรคประชาธิปัตย์
ประวัติ
พิเชฐ พัฒนโชติ เกิดเมื่อวันที่ 20 สิงหาคม พ.ศ. 2496 ที่ตำบลบ่อยาง อำเภอเมือง จังหวัดสงขลา แต่มาใช้ชีวิตอยู่ที่จังหวัดนครราชสีมา จบการศึกษานิติศาสตรบัณฑิต จุฬาลงกรณ์มหาวิทยาลัย ปริญญาโทรัฐศาสนศาสตร์มหาบัณฑิต จากสถาบันบัณฑิตพัฒนบริหารศาสตร์ (นิด้า) ประกาศนียบัตรหลักสูตร การเมืองการปกครองในระบอบประชาธิปไตย สำหรับนักบริหารระดับสูง รุ่นที่ 2 สถาบันพระปกเกล้า และประกาศนียบัตรหลักสูตร การป้องกันราชอาณาจักร ภาครัฐ เอกชน และการเมือง รุ่นที่ 1 วิทยาลัยป้องกันราชอาณาจักร (วอป.2546)
ชีวิตส่วนตัว สมรสกับ นางนภาพร พัฒนโชติ อดีตผู้สมัครรับเลือกตั้งสมาชิกวุฒิสภาจังหวัดนครราชสีมา เมื่อวันที่ 19 เมษายน พ.ศ. 2549
งานการเมือง
นายพิเชฐ พัฒนโชติ ประกอบอาชีพเป็นนักกฎหมาย และเริ่มทำงานการเมืองโดยการเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย เมื่อวันที่ 4 มีนาคม พ.ศ. 2543 ที่จังหวัดนครราชสีมา และได้รับเลือกจากวุฒิสภาให้ดำรงตำแหน่ง รองประธานวุฒิสภา คนที่ 1 เมื่อวันที่ 16 กุมภาพันธ์ พ.ศ. 2544 แทนนายเฉลิม พรหมเลิศ และได้ลาออก เมื่อวันที่ 6 มีนาคม พ.ศ. 2546
ในการขับไล่ พ.ต.ท.ทักษิณ ชินวัตร ในปี พ.ศ. 2549 และ การชุมนุมขับไล่รัฐบาลนอมินีของทักษิณ ในปี พ.ศ. 2551 โดยพันธมิตรประชาชนเพื่อประชาธิปไตย นายพิเชฐได้เข้าร่วมกับทางกลุ่มพันธมิตรฯทั้งสองครั้ง
ในการเลือกตั้งเมื่อวันที่ 23 ธันวาคม พ.ศ. 2550 นายพิเชฐได้ลงรับสมัครเลือกตั้ง ส.ส. ในเขต 1 จังหวัดนครราชสีมา สังกัดพรรคประชาธิปัตย์ แต่ไม่ได้รับการเลือกตั้ง
ในรัฐบาลที่มีนายอภิสิทธิ์ เวชชาชีวะ เป็นนายกรัฐมนตรี ได้รับการแต่งตั้งให้เป็นที่ปรึกษารัฐมนตรีว่าการกระทรวงสาธารณสุข นายวิทยา แก้วภราดัย แต่ต่อมาได้ลาออกหลังจากที่นายวิทยาได้ขอลาออกเนื่องจากปัญหาการทุจริตในปลายปี พ.ศ. 2552
หลังการตั้งพรรคการเมืองใหม่ (กมม.) ของทางกลุ่มพันธมิตรฯ นายพิเชฐ ได้รับแต่งตั้งเป็นรองหัวหน้าพรรคการเมืองใหม่ ต่อมาในปลายเดือนเมษายน พ.ศ. 2554 ได้ลาออกจากตำแหน่งเพื่อไปร่วมงานกับพรรคการเมืองอื่น โดยการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 9 พรรคมาตุภูมิ แต่ไม่ได้รับเลือกตั้ง
เมื่อปี 2557 เกิดวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย ในครั้งนั้นมีพิเชฐ พัฒนโชติ เป็นผู้ต้องหาหมายเลขที่ 46 รวมอยู่ด้วย
ในปี 2566 เขาได้เข้าร่วมงานกับพรรคประชาธิปัตย์อีกครั้ง และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 27 แต่ไม่ได้รับเลือกตั้ง
ดีเอชแอล
ดีเอชแอล หรือ แดลซีย์ฮิลล์บลอมแอนด์ลินน์ (Dalsey, Hillblom and Lynn ซึ่งย่อว่า DHL) เป็นบริษัทเยอรมันให้บริการขนส่งและโลจิสติกส์ โดยมีการขนส่งหลายอย่างตั้งแต่การขนส่งเอกสาร จดหมาย รวมไปถึงตู้คอนเทนเนอร์ ดีเอชแอลประกอบด้วยสามหน่วยงานหลักได้แก่ ได้แก่ ดีเอชแอลเอกซ์เพรส (DHL Express) ดีเอชแอลดานซาสแอร์แอนด์โอเชียน (DHL Danzas Air & Ocean) และดีเอชแอลโซลูชันส์ (DHL Solutions)
ประวัติ
ดีเอชแอล ก่อตั้งขึ้นโดย เอเดรียน ดาลซีย์ (Adrian Dalsey) แลร์รี ฮิลบลม (Larry Hillblom) และ โรเบิร์ต ลินน์ (Robert Lynn) โดยที่มาของชื่อมีที่มาจากตัวอักษรแรกของนามสกุลผู้ก่อตั้งบริษัททั้งสามคนซึ่งได้แก่ โดยเริ่มก่อตั้งเมื่อ พ.ศ. 2512 (ค.ศ. 1969) โดยเริ่มจากทำธุรกิจส่งเอกสารทางเครื่องบิน จากเมืองซานฟรานซิสโกไปยังโฮโนลูลู และเริ่มดำเนินขั้นตอนการเดินพิธีศุลกากรล่วงหน้า ก่อนที่เรือสินค้าจะเข้าเทียบท่า ทำให้สามารถขนถ่ายสินค้าได้รวดเร็วขึ้นอย่างมาก และต่อมาได้เพิ่มอุตสาหกรรมใหม่ คือธุรกิจการขนส่งด่วนทางอากาศระหว่างประเทศ ซึ่งเป็นการขนส่งเอกสาร และ พัสดุไปยังจุดหมายอย่างรวดเร็วโดยเครื่องบิน
เครือข่ายของดีเอชแอลเติบโตต่อเนื่องอย่างรวดเร็ว บริษัทขยายธุรกิจจากฝั่งตะวันตกของอเมริกา คือฮาวายไปจนถึงฝั่งตะวันออก และคาบสมุทรแปซิฟิก ต่อเนื่องไปยังตะวันออกกลาง แอฟริกา และยุโรป ในปีพ.ศ. 2531 ดีเอชแอลขยายบริการ ไปยัง 170 ประเทศทั่วโลก และมีพนักงานกว่า 16,000 คน
ในประเทศไทย ดีเอชแอลได้เริ่มดำเนินธุรกิจในปี พ.ศ. 2514 และได้เปิดสำนักงานใหญ่ที่กรุงเทพเมื่อปี พ.ศ. 2533
เมื่อช่วงต้นปีพ.ศ. 2545 ดอยช์เชอโพสต์เวิลด์เน็ต (Deutsche Post World Net) ได้เริ่มเข้ามาเป็นผู้ถือหุ้นหลักของดีเอชแอล และในช่วงปลายปี พ.ศ. 2545 ดอยช์โพสต์เวิลด์เน็ต ได้ถือหุ้นของดีเอชแอล 100% ต่อมาในปีพ.ศ. 2546 ได้ประกาศรวมกิจการขนส่งด่วนและลอจิสติกส์เข้าไว้ด้วยกัน ภายใต้แบรนด์ดีเอชแอล ดีเอชแอลขยายธุรกิจโดยการเข้าควบรวมกิจการกับ เอกเซล (Exel) ในเดือนธันวาคม 2548 ซึ่ง เอกเซลเดิมมีบุคลากรอยู่ประมาณ 111,000 คนใน 135 ประเทศทั่วโลก
ตัวนำยวดยิ่งชนิดมีเหล็กเป็นองค์ประกอบ
ตัวนำยวดยิ่งชนิดมีเหล็กเป็นองค์ประกอบ (iron-based superconductor, FeSC) คือสารประกอบทางเคมีที่มีธาตุเหล็กเป็นองค์ประกอบ ซึ่งมีคุณสมบัติสภาพนำยวดยิ่ง ค้นพบในปี พ.ศ. 2549 โดยฮิเดโอะ โฮโซโนะ และทีมวิจัย จากสถาบันเทคโนโลยีโตเกียว ได้ทำการเตรียมสารตัวนำยวดยิ่งชนิด LaFePO และ LaFeAsO ที่เจือฟลูออรีน และวัดสมบัติทางไฟฟ้าพบว่าสารตัวนำยวดยิ่งดังกล่าวแสดงสมบัติตัวนำยวดยิ่งที่อุณหภูมิ 4 เคลวิน และ 26 เคลวิน ตามลำดับ ผลงานถูกตีพิมพ์ ในหัวข้อ "Iron-Based Layered Superconductor La[O1–xFx]FeAs (x = 0.05–0.12) with Tc = 26 K" ในปี พ.ศ. 2551 และในปี ค.ศ. 2008 ได้มีการค้นพบสารประกอบกลุ่มเหล็กพนิกไทด์ ( iron pnictide ) ซึ่งจากการค้นพบดังกล่าวอาจทำให้เกิดเปลี่ยนแปลงครั้งสำคัญ อย่างที่ทราบกันดีว่าตัวนำยวดยิ่งอุณหภูมิสูงโดยส่วนใหญ่จะเป็นสารประกอบประเภทคิวเพลท ( Cuprate ) และทฤษฎีที่ใช้ในการอธิบายตัวนำยวดยิ่งอย่างทฤษฎีบีซีเอส(BCS theory) ไม่สามารถอธิบายปรากฏการณ์บางอย่างของตัวนำยวดยิ่งอุณหภูมิสูงได้ครอบคลุม เช่น ปรากฏการณ์ไอโซโทป (Isotope effect) ซึ่งทฤษฎีบีซีเอสได้คำนวณไว้ว่า ตัวนำยวดยิ่งจะมีค่าสัมประสิทธิ์ไอโซโทป (isotope exponent) เป็น 0.5 แต่จากผลการทดลองวัดค่าสัมประสิทธิ์ไอโซโทปของตัวนำยวดยิ่งอุณหภูมิสูงพบว่ามีค่าอื่น ๆ ที่นอกเหนือจากการคำนวณได้ของทฤษฎีบีซีเอสดังนั้นการค้นพบตัวนำยวดยิ่งอุณหภูมิสูงที่มีเหล็กเป็นฐานจึงเป็นส่วนสำคัญที่ใช้ในการพัฒนาทฤษฎีที่ใช้ในการอธิบายตัวนำยวดยิ่งได้ดียิ่งขึ้น ตัวนำชนิดนี้มีความน่าสนใจตรงที่ มีค่าสนามแม่เหล็กวิกฤตที่สอง (Upper critical field) ที่สูงมาก ส่งผลให้กระแสไฟฟ้าวิกฤต (Critical current) มีค่าสูงมากตามไปด้วย
เหตุโจมตีท่าอากาศยานอิสตันบูล พ.ศ. 2559
เมื่อวันที่ 28 มิถุนายน พ.ศ. 2559 เกิดเหตุระเบิดและกราดยิงที่ท่าอากาศยานนานาชาติอาทาทืร์คในเมืองอิสตันบูล ประเทศตุรกี มีผู้เสียชีวิตอย่างน้อย 45 ราย และมีผู้ได้รับบาดเจ็บ 239 ราย โดยเหตุกราดยิงเกิดขึ้นบริเวณที่จอดรถของท่าอากาศยาน ในขณะที่การระเบิดเกิดขึ้นบริเวณทางเข้าอาคารผู้โดยสารขาเข้าระหว่างประเทศ มีการสันนิษฐานเบื้องต้นว่าเกิดจากการระเบิดฆ่าตัวตาย รายงานบางแหล่งระบุว่า การระเบิดเกิดขึ้นในพื้นที่หลายส่วนของท่าอากาศยาน
ตัวนำยวดยิ่งชนิดมีเหล็กเป็นองค์ประกอบ
เว็บไซต์
https://en.wikipedia.org/wiki/Iron-based_superconductor
พระเทวัญอำนวยเดช (เสรี สุวรรณานุช)
นาวาอากาศโท พระเทวัญอำนวยเดช (เสรี สุวรรณานุช)  เป็นนายทหารนักบินไทยในสงครามโลกครั้งที่ 1 และอธิบดีกรมสหกรณ์ที่ดินคนแรก เดิมชื่อ "หลี" เกิดเมื่อวันที่ 26 มีนาคม พุทธศักราช 2438 ณ บ้านเลขที่ 6 ตำบลบางเลน อำเภอสองพี่น้อง จังหวัดสุพรรณบุรี เป็นบุตรคนที่ 4 ในจำนวนบุตรธิดาทั้งหมด 4 คน ของนายคำและนางยวง สุวรรณานุช
ภายหลังสำเร็จการศึกษาจากโรงเรียนนายร้อยทหารบกในปีพุทธศักราช 2457 ได้รับพระราชทานยศให้เป็นนายร้อยตรีแล้ว ได้เข้ารับราชการในตำแหน่งผู้บังคับหมวดในกองร้อยที่ 1 กรมทหารราบที่ 3
พุทธศักราช 2460 ได้สมัครเข้าเป็นกองทหารอาสาในพระบาทสมเด็จพระมงกุฎเกล้าเจ้าอยู่หัว เพื่อเข้าร่วมรบกับฝ่ายสัมพันธมิตรในสงครามโลกครั้งที่หนึ่ง ในตำแหน่งนายร้อยโท ผู้บังคับหมวดในกองย่อยรถยนต์ กองใหญ่รถยนต์ที่ 4
พุทธศักราช 2461 เดินทางไปราชการในสงครามโลกครั้งที่ 1 ประจำการ ณ ประเทศฝรั่งเศส และด้วยที่มีใจรักทางการบิน จึงเข้าฝึกเป็นนักบินในโรงเรียนการบินทหารบกและโรงเรียนการทิ้งระเบิดแห่งประเทศฝรั่งเศส
พุทธศักราช 2462 สำเร็จการฝึกเป็นนักบิน เข้าประจำการในกองทัพยึดดินแดนเมืองนอยสตาดท์ สหพันธ์สาธารณรัฐเยอรมนี ทำหน้าที่เป็นนักบินและผู้ทิ้งลูกระเบิด โดยปฏิบัติการอยู่ประมาณ 4 เดือน เมื่อสงครามสงบได้เดินทางกลับประเทศไทยแล้วย้ายสังกัดไปอยู่ กรมอากาศยานทหารบก ในตำแหน่งผู้บังคับหมวด กองศึกษาและฝึกหัด กองบินใหญ่ที่ 3 ตำบลหนองบัว อำเภอเมือง จังหวัดนครราชสีมา ซึ่งกรมอากาศยานทหารบกนี้ ต่อมาได้เปลี่ยนชื่อเป็น “กรมอากาศยาน” และได้มีการพัฒนาปรับเปลี่ยนขยายหน่วยงานจนได้รับการยกฐานะเป็น “กองทัพอากาศ” ในปัจจุบัน
พุทธศักราช 2467 ได้รับพระราชทานบรรดาศักดิ์เป็น “หลวงเทวัญอำนวยเดช” และเป็นผู้รั้งตำแหน่งปลัดกองบินใหญ่ที่ 3
พุทธศักราช 2473 ประจำกองอากาศยานเพื่อเข้าศึกษาในโรงเรียนเสนาธิการทหารบก
พุทธศักราช 2474 ได้รับพระราชทานยศให้เป็นนาวาอากาศโท
พุทธศักราช 2475 เข้าศึกษาในโรงเรียนการบินขั้นสูง และได้รับพระราชทานบรรดาศักดิ์เป็น “พระเทวัญอำนวยเดช”
พุทธศักราช 2476 ได้รับแต่งตั้งให้เป็นผู้ช่วยเจ้ากรมอากาศยาน ฝ่ายธุรการ และได้เกิดความขัดแย้งทางการเมืองกรณี “กบฏบวรเดช” มีการใช้กำลังทหารต่อสู้กันระหว่างฝ่ายของ พลเอก พระวรวงศ์เธอ พระองค์เจ้าบวรเดช กับฝ่ายรัฐบาลของคณะราษฎร เป็นผลให้นาวาอากาศโท พระเทวัญอำนวยเดช ต้องพ้นจากราชการ และเปลี่ยนฐานะเป็น “นักโทษการเมือง”
ต่อมา พุทธศักราช 2480 ได้มีการออกกฎหมายนิรโทษกรรมนักโทษการเมืองในกรณีดังกล่าว และพิจารณาให้กลับเข้ารับราชการ โดยให้ไปเป็นข้าราชการพลเรือนปฏิบัติงานในกระทรวงทบวงกรมอื่น
พุทธศักราช 2481 ได้รับบรรจุเป็นเสมียนพนักงาน กองสหกรณ์ภาคใต้ กรมสหกรณ์ แล้วเข้าศึกษาในโรงเรียนการอบรมกรมสหกรณ์ที่ดิน หลังจากนั้นได้รับการแต่งตั้งให้ดำรงตำแหน่งพนักงานสหกรณ์จัตวา กองควบคุมสหกรณ์ กรมสหกรณ์
พุทธศักราช 2482 ได้เลื่อนตำแหน่งเป็นพนักงานสหกรณ์ตรี กองควบคุมสหกรณ์ กรมสหกรณ์ ปฏิบัติหน้าที่ประจำเขตอำเภอโพธาราม จังหวัดราชบุรี
พุทธศักราช 2489 ได้รับแต่งตั้งให้ดำรงตำแหน่งหัวหน้ากองขยายการสหกรณ์ กรมสหกรณ์
พุทธศักราช 2494 ได้รับแต่งตั้งให้ดำรงตำแหน่งหัวหน้ากองสหกรณ์นิคม กรมสหกรณ์
พุทธศักราช 2495 ได้มีพระราชกฤษฎีกาประกาศปรับปรุงการจัดตั้งกระทรวงทบวงกรม ให้มีการจัดตั้งกระทรวงการสหกรณ์ขึ้น และมี กรมสหกรณ์ที่ดิน เป็นหน่วยงานหนึ่งในสังกัด โดย นาวาอากาศโท พระเทวัญอำนวยเดช ได้รับแต่งตั้งให้รักษาการในตำแหน่งอธิบดี
พุทธศักราช 2496 ได้รับแต่งตั้งให้ดำรงตำแหน่งอธิบดีกรมสหกรณ์ที่ดิน โดยนับเป็นอธิบดีคนแรกเมื่อมีการประกาศแบ่งส่วนราชการนี้ขึ้น (ปัจจุบันเปลี่ยนชื่อหน่วยงานเป็น "กรมส่งเสริมสหกรณ์" สังกัด กระทรวงเกษตรและสหกรณ์)
พุทธศักราช 2501 เกษียณอายุราชการเพื่อรับบำนาญ
ในตอนปลายของชีวิต นาวาอากาศโท พระเทวัญอำนวยเดช ใช้เวลาอยู่กับการปลูกและดูแลต้นไม้ซึ่งเป็นสิ่งที่รักเป็นชีวิตจิตใจ ต่อมาสุขภาพทรุดโทรมลง และเริ่มมีอาการป่วยจนถึงแก่กรรมในที่สุดจากเหตุตับวาย ณ โรงพยาบาลรามาธิบดี เมื่อวันอาทิตย์ที่ 26 กันยายน พุทธศักราช 2514 เวลา 19.05 นาฬิกา สิริอายุ 76 ปี 6 เดือน จัดการพระราชทานเพลิงศพ ณ ฌาปนสถานกองทัพบก วัดโสมนัสราชวรวิหาร เมื่อวันที่ 20 พฤศจิกายน พุทธศักราช 2516
นางจันทะมังคะละที่ 2
นางจันทะมังคะละที่ 2 (စန္ဒာမင်းလှ မွေ့အစ်, ; ประมาณ ค.ศ. 1340 – 1365) หรือในเรื่อง ราชาธิราช เรียก นางมุเอียด พระอัครมเหสีใน พระยาอู่ กษัตริย์องค์ที่ 8 แห่ง อาณาจักเมาะตะมะ-หงสาวดี พระองค์เป็นพระอัครมเหสีพระองค์แรกของพระยาอู่
นางจันทะมังคะละที่ 2 เมื่อแรกประสูติมีพระนามว่า นางมุเอียด เป็นธิดาคนโตของเสนาบดีผู้ใหญ่ชื่อ Than Bon ซึ่งพระนางและพระขนิษฐาอีก 2 พระองค์คือ นางอำเตียว หรือ นางมุกอ และ นางมหาจันทาเทวี หรือ นางมุชีพ ได้เป็นพระมเหสีหลังพระยาอู่ขึ้นครองราชย์ ต่อมาพระขนิษฐาอีกพระองค์หนึ่งคือ พระนางสิริมายาเทวี หรือ นางมุเตียว ได้เข้ามาเป็นพระมเหสีของพระยาอู่ในอีก 5 ปีต่อมา
เนื่องจากนางจันทะมังคะละที่ 2 ไม่มีพระโอรส-ธิดาพระนางจึงรับพระนัดดาคือ มะยีกำกอง (พระโอรสของพระนางสิริมายาเทวีกับมังลังกาพระอนุชาต่างพระมารดาของพระยาอู่) เป็นพระโอรสบุญธรรม พระนางสิ้นพระชนม์ที่ ดอนวุน ประมาณ ค.ศ. 1360 ซึ่งไม่กี่ปีหลังจากพระยาอู่หลบหนีออกจากเมืองเมาะตะมะโดยกองทัพกบฏภายใต้การนำของ สมิงพระตะบะ ซึ่งก่อนพระนางจะสิ้นพระชนม์ได้กราบทูลพระยาอู่มิให้ลงโทษมะยีกำกองจากนั้นไม่นานพระนางก็สิ้นพระชนม์
โดดเดี่ยวผู้น่ารัก 2
โดดเดี่ยวผู้น่ารัก 2 ตอน หลงในนิวยอร์ค หรือ โดดเดี่ยวผู้น่ารัก 2 (Home Alone 2: Lost in New York) เป็นภาพยนตร์อเมริกันในปี ค.ศ. 1992 นำแสดงโดย แม็กเคาเลย์ คัลกิน, โจ เพสซิ, ดาเนียล สเติร์น, จอห์น เฮิร์ด, ทิม เคอร์รี, เบรนดา ฟริกเกอร์, แคทเธอรีน โอฮารา ภาพยนตร์เรื่องนี้เป็นภาพยนตร์ภาคที่สอง ต่อจากภาพยนตร์เรื่อง โดดเดี่ยวผู้น่ารัก กำกับโดย คริส โคลัมบัส
เนื้อเรื่องย่อ
ความสับสนวุ่นวายของครอบครัว แม็คคาลิสเตอร์ ได้เริ่มขึ้นอีกครั้ง เมื่อทุกคนจะต้องเตรียมตัวเดินทางไปพักผ่อนช่วงคริสต์มาสที่่ฟลอริด้าด้วย ความรีบร้อนทำให้เควินพลัดหลงกับครอบครัว แต่ก็สามารถเดินทางไปถึงที่หมาย แต่ไม่มีครอบครัวของเขาอยู่ด้วย และก็ไม่ใช่เมืองที่เขากำลังจะไป ใช่แล้วมันคือนิวยอร์ค การผจญภัยได้เริ่มต้นอีกครั้งด้วยเหตุบังเอิญ เมื่อแฮร์รี่่และเมิร์ฟคู่โจรแสบมาปรากฏตัวที่เมืองนิวยอร์ค หลังจากหลบออกมาจากคุก และแล้วทั้้งสามก็ได้อวดชั้นเชิงและฝีมือกันอีกครั้ง ในบ้านร้างที่มีกับดัก ของเควินรออยู่มากมายลองดูซิว่าคราวนี้ เควินจะรอดจากเงื้อมมือของ 2 โ่จรได้อย่างไร
กรรมการก
กรรมการก เป็นการกที่ใช้ในการทำเครื่องหมายคำนามที่เป็นกรรมตรงของสกรรมกริยา การกนี้ยังใช้ในอีกหลายภาษาเพื่อแสดงกรรมของคำบุพบท คำที่ถูกทำเครื่องหมายจะเป็นคำนามที่มีบางสิ่งมากระทำ ซึ่งมักใช้ร่วมกับกรรตุการก (อย่างเช่นในภาษาละติน)
ตัวอย่างสามารถพบได้ในคำสรรพนามในภาษาอังกฤษ เช่น "They" เป็นกรรตุการก และ "Them" เป็นกรรมการก ประโยคเช่น "They like them" ("พวกเขาชอบพวกเขา") แสดงการที่กรรตุการกและกรรมการกทำงานร่วมกันภายใต้ประโยคเดียวกัน และคำทั้งสองมีความเกี่ยวข้องกัน
กรรมการกมีอยู่ในภาษาอินโด-ยูโรเปียนดั้งเดิมและยังคงมีอยู่ในภาษาในตระกูลภาษาอินโด-ยูโรเปียนอีกหลายภาษา เช่น ละติน, สันสกฤต, กรีก, เยอรมัน, ไอซ์แลนด์, บัลแกเรีย, โปแลนด์, เช็ก, เซอร์โบ-โครเอเชีย, สโลวัก, โรมาเนีย, รัสเซีย, และยูเครน และยังพบได้ในภาษาในตระกูลภาษาอื่นอีกเช่น ตระกูลภาษายูรัล, ตระกูลภาษาอัลไต, กลุ่มภาษาเซมิติก ในภาษาในกลุ่มภาษาฟินนิกเช่น ภาษาฟินแลนด์ และภาษาเอสโตเนีย จะมีสองการกเพื่อแสดงกรรม ได้แก่กรรมการก และ Partitive ซึ่งกรรมการกใช้แสดงกรรมที่เป็น telic ซึ่งอีกอันหนึ่งไม่
อเมริกามูระ
อเมริกามูระ (アメリカ村) เป็นพื้นที่ค้าปลีกและความบันเทิงขนาดใหญ่ใกล้ชินไซบาชิในเขตชูโอของจังหวัดโอซากะในประเทศญี่ปุ่น มักเรียกกันโดยชาวบ้านว่าอาเมมูระ อเมริกามูระเป็นพื้นที่ที่ทอดยาวจากถนนนางาโฮริไปจนถึงโดตมโบริซึ่งตั้งอยู่ทางฝั่งตะวันตกของสถานีชินไซบาชิ สามารถระบุได้ด้วยอนุสาวรีย์เทพีเสรีภาพขนาดเล็กซึ่งเรียงตามท้องถนน
6.66 ตายไม่ได้ตาย
666 ตายไม่ได้ตาย ภาพยนตร์ไทยอยู่ในค่ายบริษัทของ สหมงคลฟิล์ม ร่วมกับบริษัทเวิร์คพอยท์ เอ็นเทอร์เทนเมนท์ ได้ออกฉายแล้วเมื่อวันที่ 30 กรกฎาคม พ.ศ. 2552 ผู้กำกับภาพยนตร์คือ ทแกล้ว เรืองรัตน์ และเขียนบทภาพยนตร์ไทยโดย พัลลภ สินธุ์เจริญ และ สฤษดิ์รงค์ หยงสตาร์ ภาพยนตร์ทำรายได้ 16.21 ล้านบาท เป็นภาพยนตร์ที่เล่าเนื้อหาเกี่ยวกับความตาย โดยมีดาว นักข่าวสาวสายอาชญากรรม ได้พบเหตุการณ์ประหลาดหลังจากที่อาจารย์ดิน ซึ่งเป็นพ่อของเธอ ฆ่าตัวตายแต่ไม่ได้ตาย และเธอก็ได้พบกับคนที่ตายแต่ไม่ได้ตาย และเด็กที่จะเกิดกลับไม่ได้เกิด รวมไปถึงเลขปริศนา 6:66
เนื้อเรื่อง
ดาว นักข่าวสาวสายอาชญากรรม ได้พยายามถ่ายรูปผู้ร้าย เพื่อเก็บเป็นหลักฐาน แต่ถูกจับได้ จึงถูกไล่ยิง และในนาทีที่เธอโดนยิงนั้น เธอรอดมาอย่างหวุดหวิด เมื่อเธอกลับมาที่รถก็ได้รับแจ้งว่า อาจารย์ดิน พ่อของเธอเสียชีวิตลงและนำศพไปไว้ที่โรงพยาบาล เมื่อเธอไปที่นั้น เพื่อไปดูศพ ปรากฏว่า พ่อของเธอยังมีชีวิตอยู่ และได้จับแขนทำให้เธอตกใจสุดขีด
ดาวยังคงสงสัยเรื่องการตายแล้วฟื้นของพ่อของเธอ จึงออกจากห้องไปบริเวณพักญาติ ขณะนั้น พยาบาลกำลังเข็นศพอยู่ ปรากฏว่า ศพลุกขึ้นอย่างน่าตกใจ ทำให้เธอหยิบกล้องมาถ่ายรูปศพที่ฟื้นขึ้นมาอย่างน่าสยดสยองซึ่งพยาบาลห้ามเธอถ่ายรูปไว้
จากนั้น ดาวจึงขับรถเพื่อไปหาเก่ง เพื่อไปปรึกษาเรื่องประหลาดที่เกิดขึ้น แต่เธอได้เข้าไปแวะที่บ้านของอาจารย์ดิน (พ่อของดาว) เธอได้นึกถึงความหลังที่เกี่ยวกับครอบครัว ขณะนั้น หมวดวุฒิ ได้มาคุยกับดาวเรื่องสอบปากคำเรื่องการตายของพ่อของเธอ และขอให้เธอมาสอบปากคำเพิ่มเติมเรื่องการฆ่าตัวตายของพ่อในวันพรุ่งนี้ และกล่าวว่า พ่อของเธอฆ่าตัวตายเมื่อเวลา 19 นาฬิกา 6 นาที และนาฬิกาในบ้านก็หยุดเดิน ณ เวลาเดียวกัน ตอนนั้น ดาวยังไม่สามารถบอกอะไรเกี่ยวกับการฆ่าตัวตายของพ่อ เนื่องจากไม่ได้เจอหน้าพ่อมา 15 ปีมาแล้ว เธอได้นึกถึงตอนที่แม่เธอเกิดอาการป่วยจนเป็นเจ้าหญิงนิทรา และเห็นกับตาว่าพ่อถอดเครื่องหายใจของแม่ออก ทำให้แม่เสียชีวิต จึงทำให้เธอรู้สึกเกลียดพ่อมาถึงตอนนี้
เมื่อดาวได้สำรวจรอบบ้านก็พบรูปถ่ายศพ และคนตาย รวมไปถึงข้อมูลเรื่องการตาย ข้อมูลปริศนาบางอย่างกับการทดลองที่เกี่ยวกับความตาย และเลข 6:66 กับเครื่องหมายดอกจันทน์สีแดง เธอจึงถ่ายรูปปริศนาต่าง ๆ เก็บไว้ทั้งหมด และขับรถไปหาเก่งที่บาร์ และเล่าเรื่องประหลาดที่เกิดขึ้นกับเธอ จนมีเพื่อนนักข่าวคนหนึ่งกล่าวว่า "ถ้าไปขัดขวางความตาย จะทำให้ความตายผิดเพี้ยน คนเกิดไม่ได้เกิด คนตายไม่ได้ตาย" ก่อนกลับ ดาวได้ฝากรูปถ่ายที่เธอถ่ายมาทั้งหมดให้เก่งวิเคราะห์ด้วย
ต่อมา ขณะที่ดาวกำลังขับรถออกไป ก็ได้รับแจ้งว่ามีนักศึกษาสาวถูกแทงเสียชีวิต แต่กลับมาบอกว่านักศึกษายังมีชีวิตอยู่ ทำให้ดาวสงสัยจึงเข้าไปยังที่เกิดเหตุ และถ่ายรูปนักศึกษาสาวที่โดนแทงนั้นด้วย นอกจากนี้ เธอได้พบสามีและภรรยาที่ท้องแก่กำลังทะเลาะกันเนื่องจากจับได้ว่าสามีคนนั้นไปมีกิ๊กเป็นนักศึกษาสาวจึงได้แทงนักศึกษาสาวดังกล่าว ขณะนั้น ภรรยาคนดังกล่าวปวดท้องคลอด จึงมีคนเข้าไปทำคลอด แต่ปราฏกว่า เด็กโผล่หัวแล้วมุดกลับเข้าไปในท้อง สร้างความทรมาณต่อแม่มาก ดาวเกิดอาการสงสัยจึงถ่ายรูปอีกครั้ง
ต่อมา ดาวอยู่ที่โรงพยาบาล แพทย์ได้กล่าวว่า พบคนที่มีสภาพที่ตายแน่นอนแล้ว แต่ยังไม่ตาย และพามาดูผู้ป่วยที่ถูกรถไฟทับ ที่แขนขาขาดทั้งหมด ดูสภาพแพทย์บอกว่า น่าจะตายแล้ว แต่ตอนนี้ยังไม่ตาย
รายชื่อคณะพยาบาลศาสตร์ในประเทศไทย
รายชื่อต่อไปนี้เป็นสถาบันอุดมศึกษาในประเทศไทยที่เปิดสอนวิชาพยาบาลศาสตร์
ยุทธการที่อิสซัส
ยุทธการที่อิสซัส เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน
กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง
ทอเลมีที่ 4
ทอเลมีที่ 4 หรือ ทอเลมีที่ 4 ฟิโลพาเตอร์ (กรีก: Πτολεμαῖος Φιλοπάτωρ, ปโตเลมออส ฟิโลพาเตอร์ "ทอเลมีผู้เป็นที่รักของพระบิดา"; ครองราชย์ระหว่าง 221-204 ปีก่อนคริสตกาล) เป็นพระราชโอรสของฟาโรห์ทอเลมีที่ 3 กับพระนางเบเรนิซที่ 2 เป็นฟาโรห์พระองค์ที่สี่ของราชวงศ์ทอเลมีแห่งอียิปต์โบราณ และเกิดความเสื่อมอำนาจลงของราชวงศ์ทอเลมีในรัชสมัยของพระองค์
ครอบครัว
พระองค์ได้มีพระราชโอรสกับพระนางอาร์ซิโนเอที่ 3 คือ ทอเลมีที่ 5 เอปิฟาเนส ซึ่งเป็นพระสวามีของพระนางคลีโอพัตราที่ 1 ไซร่า ซึ่งเป็นพระราชธิดาของพระเจ้าแอนทิโอคัสมหาราช กับพระนางลาโอดิซที่ 3
เปลือกอิเล็กตรอน
ในสาขาวิชาเคมีและฟิสิกส์ของอะตอม เปลือกอิเล็กตรอน (electron shell) หรือ ระดับพลังงานหลัก (principal energy level) อาจเข้าใจได้ว่าเป็นวงโคจรของอิเล็กตรอนที่หมุนวนอยู่รอบนิวเคลียสของอะตอม เปลือกที่ใกล้นิวเคลียสที่สุดเรียกว่าเป็น เปลือกชั้นที่ 1 (หรือเปลือก K) ต่อมาจึงเป็น เปลือกชั้นที่ 2 (หรือเปลือก L), เปลือกชั้นที่ 3 (หรือเปลือก M) ไกลออกมาเรื่อย ๆ จากนิวเคลียส เปลือกเหล่านั้นจะสอดคล้องกับเลขควอนตัมหลัก (n = 1, 2, 3, 4 ...) หรือถูกตั้งชื่อเรียงตามลำดับตัวอักษรที่ใช้ในสัญญลักษณ์ของรังสีเอ็กซ์ (K,L,M,...)
เปลือกแต่ละชั้นจะสามารถมีจำนวนแน่นอนของอิเล็กตรอนเป็นค่าหนึ่งเท่านั้น เช่น ชั้นที่ 1 มีอิเล็กตรอนได้ 2 ตัว, ชั้นที่ 2 มีอิเล็กตรอนได้ 8 ตัว (2+6), ชั้นที่ 3 มีอิเล็กตรอนได้ 18 ตัว (2+6+10) และเรื่อยไป สูตรทั่วไปก็คือชั้นพลังงานที่ n จะมีอิเล็กตรอนได้เป็นจำนวน 2(n2) ตัว เนื่องจากอิเล็กตรอนนั้นถูกดึงดูดไว้กับนิวเคลียสด้วยแรงทางไฟฟ้า ดังนั้นอิเล็กตรอนของอะตอมหนึ่งๆ จะอยู่ในวงโคจรชั้นนอกก็ต่อเมื่อวงชั้นในมีอิเล็กตรอนเต็มแล้ว อย่างไรก็ดีมิได้เป็นกฎตายตัวเสมอไป อะตอมอาจมีชั้นพลังงานด้านนอก 2 หรือ 3 ชั้น โดยที่มีอิเล็กตรอนไม่เต็มตามจำนวนสูงสุดก็ได้ ดูคำอธิบายเพิ่มเติมถึงสาเหตุที่อิเล็กตรอนดำรงอยู่ในชั้นพลังงานเหล่านี้ได้ที่ การจัดเรียงอิเล็กตรอน
จำนวนอิเล็กตรอนที่อยู่ในเปลือกพลังงานด้านนอกไม่เต็มจำนวนนี้ เป็นตัวบ่งบอกถึงคุณสมบัติเคมีของอะตอม เรียกชื่อว่า valence shell
เปลือกแต่ละชั้นจะมี เปลือกย่อย (subshell) หนึ่งชั้นหรือมากกว่านั้น แต่ละเปลือกย่อยก็อาจมีหนึ่งวงโคจรของอะตอมหรือมากกว่านั้นก็ได้
โปรแกรมหน้า วิญญาณอาฆาต
อภินันท์ บุญเรืองพะเนา จากผู้จัดการออนไลน์วิจารณ์หนังเรื่องนี้ว่า "โปรแกรมหน้า วิญญาณอาฆาต อาจดูด้อยกว่า ชัตเตอร์ กดติดวิญญาณ และ แฝด ในบางด้าน...แต่ตอบโจทย์ของตัวเองสำเร็จในการเป็นหนังผี นั่นก็คือ สามารถทำให้คนดู "ตกใจ" ได้เป็นระยะ ๆ ตลอดทั้งเรื่อง" สนุก.คอม กล่าวถึงเนื้อเรื่องว่า "เนื้อเรื่องทั้งเรื่องชวนให้ติดตาม"
โรงเรียนวัดตะพงนอก (รังษีปิยะราษฎร์รังสรรค์)
โรงเรียนวัดตะพงนอก (รังษีปิยะราษฎร์รังสรรค์) ตั้งอยู่ที่หมู่ที่ 13 ตำบลตะพง อำเภอเมืองระยอง จังหวัดระยอง
ประวัติโรงเรียน
โรงเรียนวัดตะพงนอก (รังษีปิยะราษฎร์รังสรรค์) เปิดทำการสอนครั้งแรกวันที่ 8 กันยายน 2468 โดยใช้ศาลาการเปรียญของวัดตะพงนอกเป็นที่เรียน ใช้นามว่า "โรงเรียนประชาบาลตำบลตะพง" ต่อมาได้ปรับปรุงและพัฒนาโรงเรียน ให้เหมาะสมกับสภาพสังคมที่เปลี่ยนแปลงไปอย่างต่อเนื่อง ปัจจุบัน โรงเรียนวัดตะพงนอก (รังษีปิยะราษฎร์รังสรรค์) เป็นโรงเรียนขนาดใหญ่ตั้งอยู่ในย่านชุมชน เปิดทำการเรียนการสอน 3 ระดับ คือ ระดับปฐมวัย ระดับประถมศึกษา และระดับมัธยมศึกษาตอนต้น และต่อมาได้เป็นโรงเรียนในฝัน
ปั๊มอัพเดอะโวลุ่ม
"ปั๊มอัพเดอะโวลุ่ม" (Pump Up the Volume) เป็นซิงเกิลฮิต ของ M|A|R|R|S แต่งเพลงโดย สตีฟ ยัง และ มาร์ติน ยัง แห่งวง คัลเล่อร์บอกซ์ ออกจำหน่าย ในปี 1987 โดยนำแซมเปิลเสียงร้อง ปั๊มอัพเดอะโวลุ่ม ของเพลง I Know You Got Soul ของ Eric B. & Rakim และ แซมเปิลเสียง อื่นๆ
สถานีรถไฟชินโยโกฮามะ
สถานีรถไฟชินโยโกฮามะ เป็นสถานีรถไฟในนครโยโกฮามะ จังหวัดคานางาวะ ประเทศญี่ปุ่น สถานีแบ่งออกเป็นสองส่วน คือ ส่วนบนดินมีอยู่ 6 ชานชาลา ให้บริการรถไฟระหว่างเมือง และรถไฟความเร็วสูงชิงกันเซ็ง และส่วนใต้ดินให้บริการรถไฟใต้ดินเพื่อการเดินทางภายในตัวเมืองโยโกฮามะ
ชานชาลา
240px|thumb|ชานชาลาบนดิน
การตรวจวินิจฉัยโรคอย่างรวดเร็ว
การตรวจวินิจฉัยโรคอย่างรวดเร็ว (rapid diagnostic test; RDT) เป็นการตรวจโรคทางการแพทย์ที่รวดเร็วและทำได้ง่าย เมหาะสมในการใช้สำหรับการตรวจคัดกรองโรคเบื้องต้นหรือเร่งด่วน และเพื่อใช้ในบริการการแพทย์ที่มีทรัพยากรอยู่จำกัด โดยทั่วไปแล้วชุดตรวจชนิดนี้จะสามารถให้ผลได้ภายในวันเดียวกันกับการตรวจภายในสองชั่วโมง หรือโดยทั่วไปในประมาณ 20 นาที
สหภาพยุโรปได้ให้นิยามการตรวจโรคแบบรวดเร็วว่าเป็นเครื่องมือการแพทย์สำหรับการตรวจโรคที่ใช้ตรวจในเชิงคุณภาพ (qualitative) หรือกึ่งคุณภาพ (semi-quantitative) นอกร่างกาย (in vitro-diagnostic) ใช้เพียงครั้งเดียวหรือในจำนวนจำกัด เพื่อให้ได้ผลตรวจที่รวดเร็ว โดยมีลาเทอรอลโฟลว์เทสท์ (Lateral flow test) เป็นการตรวจรวดเร็วชนิดหนึ่งที่เป็นที่รู้จักมาก
เทมิสโต
เทมิสโต (Themisto; ออกเสียง: /θɨmɪstoʊ/ จากภาษากรีก: Θεμιστώ) หรือเรียกว่า จูปิเตอร์ XVIII เป็นดาวบริวารขนาดเล็กรูปร่างไม่สมส่วนของดาวพฤหัสบดี ถูกค้นพบในปี ค.ศ. 1975 แต่หลังจากนั้นกลับตรวจไม่พบวัตถุชิ้นนี้ จนกระทั่งมาพบอีกทีเมื่อ ค.ศ. 2000
ปางโปรดพุทธมารดา
ปางโปรดพุทธมารดา เป็นพระพุทธรูปอยู่ในอิริยาบถประทับ (นั่ง) ขัดสมาธิ พระหัตถ์ซ้ายวางหงายบนพระเพลา (ตัก) บางแบบวางบนพระชานุ (เข่า) พระหัตถ์ขวายกขึ้นเสมอพระอุระ (อก) จีบนิ้วพระหัตถ์ บางแบบงอนิ้วพระหัตถ์
ประวัติ
หลังจากที่พระพุทธเจ้าแสดงยมกปาฏิหาริย์แล้ว ได้เสด็จขึ้นไปจำพรรษาบนสวรรค์ชั้นดาวดึงส์เป็นเวลา 3 เดือน เพื่อแสดงพระธรรมเทศนาโปรดพุทธมารดาซึ่งไปบังเกิดเป็นสันดุสิตเทพบุตร ณ สวรรค์ชั้นดุสิต เพื่อตอบแทนพระคุณ ท้าวสักกเทวราชมีความปีติยินดี รีบป่าวประกาศแก่เทวดาทั้งหลายให้มาฟังพระธรรมเทศนา ในที่สุดพุทธมารดาได้ดวงตาเห็นธรรม เป็นพระโสดาบัน
ความเชื่อและคตินิยม
เป็นพระพุทธรูปประจำปีฉลู
บาทไรเชินฮัล
บาทไรเชินฮัล (Bad Reichenhall) เป็นเมืองชนบทในรัฐไบเอิร์น ประเทศเยอรมนี ตั้งอยู่ติดพรมแดนประเทศออสเตรีย เป็นเมืองขึ้นชื่อในด้านสปา ในอดีตเคยเป็นศูนย์กลางการผลิตเกลือซึ่งได้จากการกลั่นน้ำเกลือที่ผุดขึ้นมา
มิเรอร์สเอดจ์
มิเรอร์สเอดจ์ (Mirror's Edge) เป็นเกมแนวแอคชัน-ผจญภัยมุมมองบุคคลที่หนึ่ง พัฒนาโดย EA Digital Illusions CE และจัดจำหน่ายโดย อิเลคโทรนิค อาร์ต ตัวเกมวางจำหน่ายลงบนเครื่อง เพลย์สเตชัน 3 และ เอกซ์บอกซ์ 360 ในเดือน พฤศจิกายน 2008 และเวอร์ชัน วินโดวส์ วางจำหน่ายวันที่ 16 มกราคม 2009
วัน อยู่บำรุง
วัน อยู่บำรุง (เกิด 12 สิงหาคม พ.ศ. 2517)  อดีตผู้ช่วยเลขานุการรัฐมนตรีว่าการกระทรวงสาธารณสุข อดีตที่ปรึกษารัฐมนตรีช่วยว่าการกระทรวงคมนาคม โดยได้รับการแต่งตั้ง ณ วันที่ 2 พฤศจิกายน พ.ศ. 2555 อดีตสมาชิกสภาผู้แทนราษฎรกรุงเทพมหานคร พรรคเพื่อไทย เขาเป็นบุตรชายของ ร.ต.อ. ดร. เฉลิม อยู่บำรุง ซึ่งเคยได้รับการกล่าวถึงผ่านสื่อบ่อยครั้ง ในช่วงวัยรุ่นมักเป็นที่พูดถึงจากสังคม จากเหตุทำร้ายร่างกายตามผับ ช่วงปี 2540-2548 ซี่งส่วนมากจะถูกยกฟ้องเพราะหลักฐานไม่เพียงพอ
ประวัติ
ผลงานด้านการเมือง ได้แก่การแก้ปัญหาจากการเรียกเก็บค่าคุ้มครองที่เกิดขึ้นในวินมอเตอร์ไซค์เถื่อน มีส่วนร่วมในกิจกรรมของกระทรวงสาธารณสุขโดยเป็นแฮปปี้ทอยเลตคนแรกของประเทศไทย และมีส่วนร่วมในกิจกรรมของแอร์พอร์ตลิงก์ โดยเป็นมิสเตอร์แอร์พอร์ตลิงก์คนแรกของประเทศไทย รวมทั้งเป็นผู้จัดการแข่งขันมวยนัดพิเศษร่วมกับเมืองชัย กิตติเกษม ผู้เป็นอดีตแชมป์โลก เพื่อนำรายได้ช่วยเหลือผู้ประสบอุทกภัยในประเทศไทย พ.ศ. 2554
การเลือกตั้ง พ.ศ. 2562
ลงสมัครรับเลือกตั้งสมาชิกสภาผู้แทนราษฎรแบบแบ่งเขต ในเขตเลือกตั้งที่ 26 เขตหนองแขม (เฉพาะแขวงหนองแขม) เขตบางบอน กรุงเทพมหานคร สังกัดพรรคเพื่อไทย โดยได้คะแนน 30,538 คะแนน โดยก่อนหน้านี้เคยลงเลือกตั้งถึงสองครั้ง ครั้งแรกเมื่อปี 2544 ในนามพรรคความหวังใหม่ โดยลงเลือกตั้งผู้แทนราษฎร พ.ศ. 2544 ที่เขตเลือกตั้งที่ 37 (เขตทวีวัฒนา เขตหนองแขม และเขตบางแค) ได้คะแนนเสียง 17,074 คะแนน ได้อันดับ 3 โดยอันดับ 2 คือพรรคประชาธิปัตย์ และอันดับ 1 คือพรรคไทยรักไทย ซึ่งในครั้งนั้นร้อยตำรวจตรีอาจหาญ อยู่บำรุงก็ลงเลือกตั้งในเขตเลือกตั้งที่ 35 (เขตบางขุนเทียน และเขตบางบอน) แต่แพ้ที่นั่งให้กับพรรคไทยรักไทย ส่วนครั้งที่สองการเลือกตั้งผู้แทนราษฎร พ.ศ. 2554 ในนามพรรคเพื่อไทยที่เขตเลือกตั้งที่ 28 (ประกอบด้วยเขตบางบอน และเขตหนองแขม ได้รับคะแนน 40,465 คะแนนได้อันดับ 2 สูสีกับพรรคประชาธิปัตย์ ที่ได้คะแนน 41,601 คะแนน
การทำงานเพื่อสังคม
เมื่อปี พ.ศ. 2557 ได้ก่อตั้ง กลุ่ม "ใจถึง...พึ่งได้" เป็นกลุ่มที่รวบรวมผู้รัก และชื่นชอบแนวคิด และหลักการทำงานเพื่อสังคมในแบบของวัน อยู่บำรุง เป็นครอบครัวใหญ่ ที่นายวันเป็นหัวหน้าครอบครัว เรียกว่า "ครอบครัวใจถึง...พึ่งได้" ที่มีแนวคิดรณรงค์ให้ทุกคนให้การช่วยเหลือสังคม และมุ่งเน้นในการทำความดีเป็นหลัก ตามคำนิยามของผู้เป็นหัวหน้าครอบครัว #ใจถึงพึ่งได้ ให้ไว้ว่า #หมั่นทำดีกันต่อไปซักวันต้องได้ดี ซึ่งปัจจุบันมีผู้ติดตามจำนวนหลายแสนคน
ชีวิตส่วนตัว
ด้านชีวิตส่วนตัว วัน อยู่บำรุง มีบุตรชายกับภรรยาคนก่อน ชื่อ อาชวิน อยู่บำรุง ส่วนบุตรชายคนที่สองชื่อ นโม และลูกสาวคนสุดท้องชื่อ ลดา
เขตไทโช
เขตไทโช เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.43 ตารางกิโลเมตร มีประชากร 63,741 คน (2018)
ยึดเมืองแหวกมิติ
ยึดเมืองแหวกมิติ (City Under Siege ) เป็นภาพยนตร์ฮ่องกงที่ออกฉายในปี ค.ศ. 2010 นำแสดงโดย กัว ฟู่เฉิง, ซู ฉี, คอลลิน โจว, จาง จิ้งชู, แจ็คกี้ วู กำกับโดย เฉิน มู่เซิ่ง
เนื้อเรื่องย่อ
เรื่องราวของเมืองที่เต็มไปด้วยผู้คนที่มีความแตกต่างกันอย่างชัดเจนในด้านมืดและด้านสว่าง 2 มนุษย์ทรงพลังที่เผอิญไปรับสารพิษเข้าร่างกาย โดยคนหนึ่งทำหน้าที่มนุษย์จอมพลังฝ่ายธรรมะ ในขณะที่อีกคนหนึ่งคือฝ่ายอธรรมที่ต้องการทำลายล้างเมืองทั้งเมือง การรับมือมนุษย์จอมพลังฝ่ายอธรรมว่ายากแล้ว ยังต้องคอยหลบหลีกทีมเฉพาะกิจที่ตั้งขึ้น เพื่อล่ากลุ่มมนุษย์จอมพลังอีกต่างหาก แล้วชะตากรรมครั้งนี้ของทั้งคู่จะเป็นอย่างไรต้องรอพิสูจน์กัน
อะไลต์แดตเนเวอร์คัมส์
"อะไลต์แดตเนเวอร์คัมส์" เป็นเพลงของวงดนตรีร็อกชาวอเมริกัน ลิงคินพาร์ก ร่วมกับนักดนตรีชาวอเมริกัน สตีฟ อะโอะกิ รวมอยู่ในอัลบั้มรีมิกซ์ชุดที่ 2 ของวง รีชาจด์ เป็นซิงเกิลที่ 26 ของวง เพลงปรากฏเป็นเพลงลำดับแรกในอัลบั้ม ขณะที่เพลงนี้ในเวอร์ชันรีบูตที่โปรดิวซ์โดย ริก รูบิน จะเป็นเพลงลำดับสุดท้ายหรือเป็นแทร็กปิดอัลบั้ม ออกจำหน่ายในรูปแบบซีดีซิงเกิลในวันที่ 11 ตุลาคม พ.ศ. 2556
มิวสิกวิดีโอ
มิวสิกวิดีโอนี้ได้เผยแพร่ออกมาอย่างเป็นทางการทั่วโลกในยูทูบ ในวันที่ 17 ตุลาคม พ.ศ. 2556 เบื้องหลังการผลิตของมิวสิกวิดีโอนี้อยู่ในเว็บไซต์อย่างเป็นทางการของบริษัทเดลล์ โดยในมิวสิกวิดีโอมีสมาชิกของวงและรูปปั้นของสตีฟ อะโอะกิ ในโลกไซเบอร์ รวมทั้งนักแสดงหญิงที่ไม่ระบุชื่อ ปรากฏอยู่ในมิวสิกวิดีโอ
รีมิกซ์
อะไลต์แดตเนเวอร์คัมส์ (รีมิกซ์) เป็นอีพีชุดที่ 3 ที่ออกเผยแพร่สู่สาธารณะโดยวงดนตรีร็อกชาวอเมริกัน ลิงคินพาร์ก และเป็นอีพีที่ออกเผยแพร่เป็นชุดที่ 2 โดยนักดนตรีอิเล็กโทรเฮาส์ชาวอเมริกัน สตีฟ อะโอะกิ ประกอบไปด้วยเพลง "A Light That Never Comes" ในรูปแบบรีมิกซ์ 7 แทร็กโดยศิลปิน 7 ท่าน เป็นหนึ่งในบางอีพีที่ไม่ได้ออกจำหน่ายโดย Machine Shop ซึ่งเป็นค่ายเพลงที่ก่อตั้งขึ้นโดยนักร้องร่วมของวง ไมค์ ชิโนดะ ทั้งอัลบั้มมีอยู่ในช่องในยูทูบที่เป็นทางการของสตีฟ อะโอะกิ และดิมมัคเรคคอร์ดส์
ถนนอโศก-ดินแดง
ถนนอโศก-ดินแดง เป็นถนนสายสั้น ๆ ในพื้นที่เขตราชเทวีและเขตดินแดง กรุงเทพมหานคร ซึ่งส่วนหนึ่งของถนนเส้นนี้เป็นของวงแหวนรัชดาภิเษก เริ่มจากแยกอโศก-เพชรบุรี จุดตัดกับถนนเพชรบุรี ต่อจากถนนอโศกมนตรี ตัดกับถนนรัชดาภิเษกและถนนพระราม 9 ที่แยกพระราม 9 แล้วเลี้ยวซ้ายไปสิ้นสุดที่ทางแยกประชาสงเคราะห์ (โบสถ์แม่พระ) จุดตัดกับถนนประชาสงเคราะห์ โดยมีแนวถนนที่ตรงต่อเนื่องต่อไปคือถนนดินแดง
จากประวัติของโบสถ์แม่พระฟาติมา ถนนอโศก-ดินแดง สร้างขึ้นในปี พ.ศ. 2515
สถานีรถไฟคานาซาวะ
สถานีรถไฟคานาซาวะ เป็นสถานีรถไฟหลักของเมืองคานาซาวะ จังหวัดอิชิกะวะ ดำเนินงานโดยบริษัทรถไฟญี่ปุ่นตะวันตก (JR ตะวันตก) ร่วมกับบริษัทรถไฟท้องถิ่น รถไฟอิชิกะวะ
พระราชสันตติวงศ์ในพระเจ้าจอร์จที่ 3 แห่งสหราชอาณาจักร
พระราชสันตติวงศ์ในพระเจ้าจอร์จที่ 3 (Descendants of King George III) เป็นเรื่องราวของการสืบสายพระโลหิต เริ่มต้นจากการอภิเษกสมรสของพระเจ้าจอร์จที่ 3 แห่งสหราชอาณาจักร (จอร์จ วิลเลียม เฟรเดริค; 4 มิถุนายน พ.ศ. 2281 - 29 มกราคม พ.ศ. 2363 เสวยราชสมบัติ 25 ตุลาคม พ.ศ. 2303 สืบต่อจากพระเจ้าจอร์จที่ 2 พระอัยกา) พระโอรสในเจ้าชายเฟรเดอริก หลุยส์ เจ้าชายแห่งเวลส์ กับ เจ้าหญิงออกัสตาแห่งซัคเซิน-ก็อตธา ในวันที่ 8 กันยายน พ.ศ. 2304 ณ พระราชวังเซนต์เจมส์ กรุงลอนดอน กับ เจ้าหญิงชาร์ลอตต์แห่งเมคเลินบวร์ค-ชเตรลิทซ์ (โซเฟีย ชาร์ล็อต; 19 พฤษภาคม พ.ศ. 2287 - 17 พฤศจิกายน พ.ศ. 2361) และมีพระราชโอรสและธิดาทั้งหมด 15 พระองค์ พระราชนัดดา 8 พระองค์ และพระราชปนัดดา 17 พระองค์ แต่ละพระองค์จึงเป็นพี่น้องกันหรือพระญาติชั้นที่หนึ่งซึ่งกันและกัน (first cousin)
พระราชโอรสที่สำคัญในพระเจ้าจอร์จที่ 3 ได้แก่ พระเจ้าจอร์จที่ 4 แห่งสหราชอาณาจักร พระเจ้าวิลเลียมที่ 4 แห่งสหราชอาณาจักร และพระเจ้าแอนสท์ เอากุสท์ที่ 1 แห่งฮันโนเฟอร์ ส่วนพระราชนัดดาที่สำคัญ ได้แก่ สมเด็จพระราชินีนาถวิกตอเรียแห่งสหราชอาณาจักร และพระเจ้าจอร์จที่ 5 แห่งฮันโนเฟอร์ อีกทั้งยังมีพระราชปนัดดาที่สำคัญคือ พระเจ้าเอ็ดเวิร์ดที่ 7 แห่งสหราชอาณาจักร และเจ้าชายแอนสท์ เอากุสท์ มกุฎราชกุมารแห่งฮันโนเฟอร์
พระเจ้าจอร์จที่ 4 แห่งสหราชอาณาจักร
พระเจ้าจอร์จที่ 4 (จอร์จ ออกัสตัส เฟรเดอริก; 12 สิงหาคม พ.ศ. 2305 - 26 มิถุนายน พ.ศ. 2373)
เจ้าชายเฟรเดอริก ดยุกแห่งยอร์ก
เจ้าชายเฟรเดอริก ดยุกแห่งยอร์ก (เฟรเดอริก ออกัสตัส; 16 สิงหาคม พ.ศ. 2306 - 5 มกราคม พ.ศ. 2370)
พระเจ้าวิลเลียมที่ 4 แห่งสหราชอาณาจักร
พระเจ้าวิลเลี่ยม 4 (วิลเลี่ยม เฮนรี; 21 สิงหาคม พ.ศ. 2308 - 20 มิถุนายน พ.ศ. 2380)
เจ้าหญิงชาร์ลอตต์ พระราชกุมารี
เจ้าหญิงชาร์ลอตต์ พระราชกุมารี (ชาร์ล็อต ออกัสตา มาธิลดา; 29 กันยายน พ.ศ. 2309 - 6 ตุลาคม พ.ศ. 2371)
เจ้าชายเอ็ดเวิร์ด ดยุกแห่งเคนต์
เจ้าชายเอ็ดเวิร์ด ดยุกแห่งเคนต์และสแตรธเอิร์น (เอ็ดเวิร์ด ออกัสตัส; 2 พฤศจิกายน พ.ศ. 2310 - 23 มกราคม พ.ศ. 2363)
เจ้าหญิงเอลิซาเบธ
เจ้าหญิงเอลิซาเบธ (22 พฤษภาคม พ.ศ. 2313 - 10 มกราคม พ.ศ. 2383)
พระเจ้าแอนสท์ เอากุสท์ที่ 1 แห่งฮันโนเฟอร์
พระเจ้าแอนสท์ เอากุสท์ที่ 1 แห่งฮันโนเฟอร์ (5 มิถุนายน พ.ศ. 2314 - 18 พฤศจิกายน พ.ศ. 2394)
เจ้าชายออกัสตัส เฟรเดอริก ดยุกแห่งซัสเซ็กซ์
เจ้าชายออกัสตัส เฟรเดอริก ดยุกแห่งซัสเซ็กซ์  (27 พฤศจิกายน พ.ศ. 2316 - 22 เมษายน พ.ศ. 2386)
เจ้าชายอดอลฟัส ดยุกแห่งเคมบริดจ์
เจ้าชายอดอลฟัส ดยุกแห่งเคมบริดจ์  (24 กุมภาพันธ์ พ.ศ. 2317 - 8 กรกฎาคม พ.ศ. 2393)
เจ้าหญิงแมรี
เจ้าหญิงแมรี (22 เมษายน พ.ศ. 2319 - 30 เมษายน พ.ศ. 2400)
เจ้าหญิงโซเฟีย
เจ้าหญิงโซเฟีย (โซเฟีย มาธิลดา; 3 พฤศจิกายน พ.ศ. 2320 - 27 พฤษภาคม พ.ศ. 2391)
เจ้าชายอ็อคเตเวียส
เจ้าชายอ็อคเตเวียส (23 กุมภาพันธ์ พ.ศ. 2322 - 3 พฤษภาคม พ.ศ. 2326)
เจ้าชายอัลเฟรด
เจ้าชายอัลเฟรด (22 กันยายน พ.ศ. 2323 - 20 สิงหาคม พ.ศ. 2326)
เจ้าหญิงอาเมเลีย
เจ้าหญิงอาเมเลีย (7 สิงหาคม พ.ศ. 2326 - พฤศจิกายน พ.ศ. 2353)
เหมียว เฉียวเหว่ย์
เหมียว เฉียวเหว่ย์ (กวางตุ้ง: หมิ่ว ขิ่วไหว) มีชื่อภาษาอังกฤษว่า ไมเคิล หมิ่ว (Michael Miu) สื่อฮ่องกงมักเรียกเขาว่า พี่สาม(พี่ชายคนที่สาม) ปัจจุบันด้วยใบหน้าที่ดูอ่อนกว่าอายุที่สุดในอดีตกลุ่ม 5 พยัคฆ์ทีวีบี ผู้ชมต่างชื่นชมเขาว่าหล่อที่สุดในกลุ่มตอนช่วงที่มีอายุมากแล้ว เขาเป็นนักแสดงชายชาวฮ่องกงที่อดีตเคยมีชื่อเสียงโด่งดังเป็นที่รู้จักระดับเอเชียอีกคนหนึ่ง เขามีชื่อเสียงเป็นอย่างมากจากการเป็นนักแสดงนำในสังกัดของสถานีโทรทัศน์ทีวีบี โดยเฉพาะในช่วงทศวรรษที่ 80 และยังเป็นอดีตหนึ่งในนักแสดงชายกลุ่มดาวรุ่ง 5 พยัคฆ์ทีวีบี ซึ่งประกอบด้วย หวง เย่อหัว, เหมียว เฉียวเหว่ย์, หลิว เต๋อหัว, ทัง เจิ้นเยี่ย และเหลียง เฉาเหว่ย์ เขามีผลงานการแสดงมากมาย ถึงแม้บทบาทของเขาที่ผู้คนทั่วเอเชียประทับใจมากที่สุดและยังคงเป็นที่จดจำมาจนถึงทุกวันนี้คือ บทบาทตัวร้าย เอี๊ยคัง ใน มังกรหยก ภาค1  1983 (The Legend of the Condor Heroes) แต่ผู้ชมชาวฮ่องกงกลับชื่นชอบเขากับบทพระเอก "ซื่อถูหวังหวู่" ในละครเรตติ้งเฉลี่ยถล่มทลายสูงถึง 61 จุดเปิดในฮ่องกงเรื่อง เทพอาจารย์จอมอิทธิฤทธิ์ (天師執位) ที่เขาเล่นประกบคู่กับ องเหม่ยหลิง (翁美玲) มากกว่า
เหมียว เฉียวเหว่ย์ เป็นชาวจีนโดยกำเนิด เขาเกิดที่ท่าเรือโจวชาน（舟山港) มณฑลเจ้อเจียง เมื่อปี พ.ศ. 2501 และเป็นบุตรคนสุดท้องในครอบครัวที่มีฐานะดี ต่อมาได้ย้ายตามครอบครัวไปอยู่ที่ฮ่องกง และได้ศึกษาต่อที่นั้น แต่แล้วในช่วงที่กำลังศึกษาในระดับชั้นมัธยมปลายเขาต้องออกจากการเรียนกลางคัน เพราะพ่อของเขาป่วยหนักเป็นโรคมะเร็งจนต้องออกจากงานประจำที่ทำอยู่และค่าใช้จ่ายในการรักษาที่มากมายเป็นผลให้ทางครอบครัวได้ประสบปัญหาด้านการเงินอย่างหนัก และเขาต้องหางานทำเพื่อช่วยเหลือครอบครัวโดยไปเป็นลูกจ้างในร้านเฟอร์นิเจอร์โบราณแห่งหนึ่งเป็นระยะเวลาเกือบสามปี แต่เนื่องจากเงินเดือนที่ไม่เยอะทำให้เขาเริ่มมองหาลู่ทางอื่น จนได้มีโอกาสเข้าสู่วงการบันเทิงโดยการสมัครเข้าอบรมเป็นนักแสดงกับสถานีโทรทัศน์ทีวีบีในรุ่นที่ 9 เมื่อปี พ.ศ. 2523 และเรียนจบการแสดงในปีถัดมา โดยเริ่มงานทางด้านการแสดงเป็นตัวประกอบในซีรีส์ดัง ๆ หลายต่อหลายเรื่อง จนมาแจ้งเกิดอย่างเต็มตัวในฐานะดารานำกับบทบาทตัวร้าย ในบทโอวหยังกัง จากละครเรื่อง เหยี่ยวถลาลม (พ.ศ. 2524) และนับตั้งแต่นั้นเขาก็มีผลงานออกมาให้ชมมากมาย แต่บทบาทการแสดงทางด้านละครที่เป็นที่จดจำของผู้ชมได้มากที่สุด คือ บทบาทเอี๊ยคัง ในละครเรื่อง มังกรหยก (ฉบับปี พ.ศ. 2526) และ บทบาทชอลิ้วเฮียง ในละครเรื่อง ชอลิ้วเฮียง ตอน ถล่มวังค้างคาว (พ.ศ. 2527)
ในช่วงที่เขาโด่งดังเคยคบหาดูใจกับดารานักร้องชื่อดัง เหมยเยี่ยนฟาง ในช่วงระยะสั้น ๆ แต่ไม่นานทั้งสองก็เลิกกัน และเขายังเคยมีข่าวลือว่าได้มีความสัมพันธ์รักกับดาราสาวชื่อดัง องเหม่ยหลิง แต่นั้นเป็นแค่ข่าวลือ
ในปี พ.ศ. 2530 ในขณะที่เขายังคงโลดแล่นอยู่ในวงการ แต่แล้ว เหมียว เฉียวเหว่ย์ได้ตัดสินใจทำธุรกิจแว่นตากับหุ้นส่วนโดยมีแบรนด์แว่นตาเป็นของตัวเอง ต่อมาเมื่อเขาหมดสัญญาการแสดงกับสถานีโทรทัศน์ทีวีบีในราวกลางปี พ.ศ. 2531 เขาได้ตัดสินใจหยุดรับงานแสดงทางด้านละครเพื่อหันไปทุมเทให้กับธุรกิจแว่นตาอย่างเต็มที่ ทำให้ความนิยมในตัวเขาลดลง แต่ทว่าเขายังคงรับงานแสดงทางด้านภาพยนตร์อยู่บ้างประปรายซึ่งบทบาทของเขาในภาพยนตร์เหล่านั้นกลับไม่ได้นำพาชื่อเสียงให้กับเขาเหมือนงานละคร จนในที่สุดเขาก็ถอนตัวออกจากวงการบันเทิงอย่างเต็มตัวเมื่อปี พ.ศ. 2539 สวนทางกับธุรกิจแว่นตาของเขาที่กลับประสบความสำเร็จรุ่งเรืองเป็นอย่างมากจนมีสาขาน้อยใหญ่มากมายทั้งในฮ่องกงและต่างประเทศต่อมาเขาได้ตัดสินใจเซ็งธุรกิจแว่นตาไปเมื่อปี พ.ศ. 2545 ให้กับชาวออสเตรเลียและได้กำไรเป็นกอบเป็นกำจนทำให้เขากลายเป็นเศรษฐีผู้มั่งคั่งคนหนึ่งและกลับเข้าสู่วงการบันเทิงอีกครั้งในปี พ.ศ. 2547 มาจนถึงปัจจุบัน โดยรับบทนำเป็นทั้งตัวเอก, รับเชิญ และตัวประกอบเนื่องจากอายุที่มากขึ้นนั้นเอง
ผลงานระยะหลังของเขาที่พอจะเป็นที่รู้จัก กลับเป็นผลงานทางด้านภาพยนตร์ ได้แก่ "เกิดมาโหดตามพินัยกรรม ภาค 2"(Brothers 2007) ในปี พ.ศ. 2550 ซึ่งเป็นโปรเจกต์ของ หลิวเต๋อหัว ที่นำนักแสดงอดีตกลุ่มห้าพยัคฆ์ทีวีบี ทั้ง 4คน (ขาดแค่เหลียง เฉาเหว่ย์) กลับมาแสดงร่วมกันอีกครั้ง โดยมีเหมียว เฉียวเหว่ย์ รับบทเป็นพี่ชายคนโต
ชีวิตส่วนตัว สมรสกับ ชี เหม่ยเจิน ตั้งแต่ปี พ.ศ. 2533 ซึ่งภรรยาของเขาก็เป็นนักแสดงในสังกัดของสถานีโทรทัศน์ทีวีบีด้วยเช่นกัน ทั้งคู่มีบุตรด้วยกันทั้งหมด 2 คน เป็นชาย (คนเล็ก) และหญิง (คนโต)